ตลาดหุ้นเอเชียเปิดร่วงเช้านี้ หลังดาวโจนส์ดิ่ง,ราคาน้ำมันอ่อนแรง
ตลาดหุ้นเอเชียเปิดร่วงเช้านี้ หลังดาวโจนส์ดิ่ง,ราคาน้ำมันอ่อนแรง
24 ก.พ. 2559

ผู้สื่อข่าวรายงานว่า ตลาดหุ้นเอเชียเปิดตลาดร่วงลงเป็นส่วนใหญ่ โดยได้รับแรงกดดันจากการร่วงลงของตลาดหุ้นนิวยอร์กเมื่อคืนนี้ เนื่องจากความวิตกกังวลเกี่ยวกับวิกฤตราคาพลังงาน หลังจากราคาน้ำมันดิบ WTI ดิ่งลงไปกว่า 4% เมื่อคืนนี้ อันเนื่องจากข่าวที่ว่าซาอุดิอาระเบียยืนยันว่ายังไม่มีแผนที่จะลดการผลิตน้ำมัน
เมื่อเวลา 10.03 น.ตามเวลาโตเกียว ดัชนี MSCI Asia Pacific Index ปรับตัวลง 0.7% 
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 15,851.13 จุด ลดลง 200.92 จุด, -1.25% ดัชนี KOSPI ตลาดหุ้นเกาหลีใต้เปิดวันนี้ที่ 1,908.71 จุด ลดลง 5.51 จุด, -0.29% ดัชนี TAIEX ตลาดหุ้นไต้หวันเปิดวันนี้ที่ 8,332.66 จุด ลดลง 1.98 จุด, -0.02% ดัชนี FTSE STI ตลาดหุ้นสิงคโปร์เปิดวันนี้ที่ 2,654.65 จุด ลดลง 17.42 จุด, -0.65% ดัชนี FBMKLCI ตลาดหุ้นมาเลเซียเปิดวันนี้ที่ 1,676.43 จุด ลดลง 0.85 จุด, -0.05%ดัชนี HSI ตลาดหุ้นฮ่องกงเปิดวันนี้ที่ 19,282.34 จุด ลดลง 132.44 จุด, -0.68% ดัชนี SSE Composite ตลาดหุ้นจีนเปิดวันนี้ที่ 2,889.89 จุด ลดลง 13.44 จุด, -0.46%
ส่วนดัชนี PSE Composite ตลาดหุ้นฟิลิปปินส์เปิดวันนี้ที่ 6,812.41 จุด ลดลง 6.93 จุด, -0.10%ภาวะการซื้อขายในตลาดหุ้นเอเชียเป็นไปอย่างซบเซา หลังจากดัชนีเฉลี่ยอุตสาหกรรมดาวโจนส์ตลาดหุ้นนิวยอร์กปิดตลาดร่วงลง 188.88 จุด หรือ -1.14% เมื่อคืนนี้ ภายหลังจากที่ราคาน้ำมัน WTI ดิ่งลงไปกว่า 4% อันเนื่องมาจากข่าวที่ว่า นายอาลี อัล-ไนมี รมว.น้ำมันของซาอุดิอาระเบียยืนยันว่า ซาอุดิอาระเบียยังไม่มีแผนที่จะปรับลดกำลังการผลิตน้ำมัน
นอกจากนี้ ราคาน้ำมันยังได้รับแรงกดดันหลังจากสำนักงานพลังงานสากล (IEA) คาดการณ์ว่า ราคาน้ำมันจะยังคงเคลื่อนไหวในระดับต่ำ 